ħarġa LXXXVI 2014 ltqajna ħdejn lanterna skont il-wegħda, u ntlifna b'bews ta' mħabba bla tkellimna. Ħarisna mitlufin, trassejna f'telfa, u ħlomna ħolm sabiħ ta' elf tifsira. Ftakarna fina biss, mument li xtaqna ma jgħaddi qatt minn fuqna. Imbagħad skantajna nħarsu lejn il-baħar u qrajna l-versi strambi tal-mitt mewġa li ħabbtu bla tweġiba, konklużjoni li ridna t-tnejn biex nagħlqu l-ktejjeb tagħna u niktbu ieħor ġdid bla dmugħ f' għajnejna. U morna lura ħesrem lejn l-imgħoddi bil-kwiekeb ta' fuq rasna jgħoddu l-passi f' għamilna bla ndunajna, waqt li nsejna li rġajna qed nitgħannqu l-aħħar darba.